ᱥᱟᱜᱚᱨ ᱦᱚᱱᱚᱛ

ᱥᱟᱜᱚᱨ ᱦᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱥᱟᱜᱚᱨ ᱥᱚᱦᱚᱨ ᱫᱚ ᱱᱚᱣᱟ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱛᱟᱞᱢᱟ ᱠᱟᱱᱟ ᱾

ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱐,᱒᱕᱒ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱟᱨ ᱱᱚᱸᱰᱮ ᱨᱤᱱ ᱦᱚᱲ ᱮᱞ ᱫᱚ ᱒,᱓᱗᱘,᱔᱕᱘ (᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ) ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱫᱚ ᱑᱙᱙᱑ ᱥᱟᱞ ᱨᱮᱱᱟᱜ ᱑,᱖᱔᱖,᱑᱙᱘ ᱦᱚᱲ ᱮᱞ ᱠᱷᱚᱱ ᱔᱕% ᱥᱮ ᱗᱓᱒,᱒᱖᱐ ᱠᱚ ᱰᱷᱮᱨ ᱜᱮᱭᱟ ᱾ ᱥᱟᱜᱚᱨ ᱦᱚᱱᱚᱛ ᱨᱮ ᱥᱳᱱᱤ, ᱡᱮᱭᱱ ᱟᱨ ᱭᱟᱫᱚᱵᱽ ᱠᱚᱣᱟᱜ ᱚᱥᱚᱞ ᱴᱷᱟᱶ ᱢᱮᱱᱟᱜᱼᱟ ᱾Suchandana Gupta (5 November 2003) Cong list causes dissent in MP, Digvijay worried. Times of India

᱒᱐᱑᱑ ᱥᱟᱞ ᱫᱷᱟᱹᱨᱤᱡ, ᱱᱚᱣᱟ ᱤᱱᱫᱳᱨ ᱟᱨ ᱡᱟᱵᱟᱞᱯᱩᱨ ᱛᱟᱭᱚᱢ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱦᱚᱱᱚᱛ ᱠᱟᱱᱟ ᱾

ᱚᱛᱱᱚᱜ
ᱥᱟᱜᱚᱨ ᱦᱚᱱᱚᱛ ᱫᱚ ᱯᱚᱱᱚᱛ ᱨᱮᱱᱟᱜ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱠᱟᱨᱠ ᱜᱟᱨ ᱫᱚ ᱥᱟᱜᱚᱨ ᱦᱚᱱᱚᱛ ᱞᱮᱠᱟᱛᱮ ᱪᱟᱞᱟᱜ ᱠᱟᱱᱟ ᱾ ᱱᱚᱣᱟ ᱫᱚ ᱟᱥᱚᱠᱱᱚᱜᱚᱨ, ᱣᱤᱫᱤᱥᱟ, ᱨᱟᱭᱥᱮᱱ, ᱱᱚᱨᱥᱤᱝᱯᱩᱨ, ᱫᱟᱢᱳᱦ ᱟᱨ ᱪᱷᱚᱛᱚᱨᱯᱩᱨ ᱦᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱥᱟᱜᱚᱨ ᱦᱚᱱᱚᱛ ᱨᱮᱱᱟᱜ ᱜᱩᱴ ᱚᱥᱟᱨ ᱵᱤᱥᱟᱹᱨ ᱫᱚ ᱑᱐,᱒᱕᱒ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱥᱟᱜᱚᱨ ᱫᱚ ᱵᱤᱱᱫᱷᱭᱟ ᱵᱩᱨᱩ ᱟᱨ ᱢᱟᱞᱣᱟ ᱯᱞᱟᱴ ᱨᱮᱱᱟᱜ ᱥᱟᱢᱟᱝ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱥᱩᱱᱟᱨ, ᱫᱷᱚᱥᱟᱱ, ᱵᱤᱱᱟ, ᱵᱤᱵᱟᱥ, ᱦᱚᱱᱚᱛ ᱨᱮᱱᱟᱜ ᱢᱩᱬ ᱜᱟᱰᱟ ᱠᱟᱱᱟ ᱾

ᱱᱟᱜᱟᱢ
ᱢᱟᱨᱮ ᱱᱟᱜᱟᱢ
ᱡᱚᱛᱚ ᱢᱟᱬᱟᱝ ᱫᱚ, ᱥᱟᱜᱚᱨ ᱫᱚ ᱟᱦᱤᱨ ᱨᱟᱡᱟ ᱠᱚᱣᱟᱜ ᱥᱟᱥᱚᱱ ᱨᱮ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱨᱟᱡᱽᱜᱟᱲ ᱫᱚ ᱜᱟᱲᱯᱮᱦᱨᱟ ᱛᱟᱦᱮᱸ ᱠᱟᱱᱟ ᱾

ᱱᱟᱶᱟ ᱱᱟᱜᱟᱢ
ᱥᱟᱜᱚᱨ ᱥᱚᱦᱚᱨ ᱨᱮᱱᱟᱜ ᱱᱟᱜᱟᱢ ᱫᱚ ᱑᱖᱖᱐ ᱥᱮᱨᱢᱟ ᱠᱷᱚᱱ ᱮᱦᱚᱵᱚᱜᱼᱟ, ᱡᱚᱠᱷᱚᱱ ᱱᱤᱦᱟᱞ ᱥᱟᱦ ᱟᱜ ᱵᱚᱝᱥᱚ ᱩᱫᱚᱱ ᱥᱟᱦ ᱡᱟᱦᱟᱸ ᱨᱮ ᱱᱮᱛᱟᱨᱟᱜ ᱠᱤᱞᱟ ᱢᱮᱱᱟᱜᱼᱟ, ᱚᱸᱰᱮ ᱢᱤᱫᱴᱟᱹᱝ ᱦᱩᱰᱤᱧ ᱠᱤᱞᱟ ᱵᱮᱱᱟᱣ ᱞᱮᱫᱼᱟ ᱟᱨ ᱚᱱᱟ ᱥᱩᱨ ᱨᱮ ᱯᱟᱨᱠᱳᱴᱟ ᱥᱟᱜᱚᱨ ᱧᱩᱛᱩᱢᱟᱱ ᱢᱤᱫᱴᱟᱹᱝ ᱟᱹᱛᱩ ᱛᱷᱟᱯᱚᱱ ᱞᱮᱫᱼᱟ ᱾ ᱱᱮᱛᱟᱨᱟᱜ ᱠᱤᱞᱟ ᱟᱨ ᱱᱚᱣᱟ ᱨᱮᱱᱟᱜ ᱠᱟᱸᱛ ᱞᱟᱛᱟᱨ ᱨᱮ ᱢᱤᱫᱴᱟᱹᱝ ᱵᱩᱥᱛᱤ ᱛᱷᱟᱯᱚᱱ ᱞᱮᱫ ᱛᱟᱦᱮᱸᱫ ᱜᱳᱵᱤᱸᱫᱽ ᱯᱚᱱᱴ ᱵᱩᱱᱫᱮᱞᱮ, ᱯᱮᱥᱣᱟ ᱵᱟᱡᱤᱨᱟᱳ ᱫᱚ ᱯᱩᱭᱞᱩ ᱨᱤᱱᱤᱡ ᱢᱤᱫᱴᱟᱹᱝ ᱚᱯᱷᱤᱥᱚᱨ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱑᱗᱓᱕ ᱥᱮᱨᱢᱟ ᱛᱟᱭᱚᱢ ᱥᱟᱜᱚᱨ ᱟᱨ ᱚᱱᱟ ᱥᱩᱨᱥᱩᱯᱩᱨ ᱴᱚᱴᱷᱟᱭ ᱥᱟᱥᱚᱱ ᱞᱮᱫ ᱛᱟᱦᱮᱸᱫ, ᱡᱚᱠᱷᱚᱱ ᱯᱮᱥᱣᱟ ᱫᱚ ᱱᱚᱣᱟ ᱴᱚᱴᱷᱟᱭ ᱥᱟᱥᱚᱱ ᱞᱮᱫ ᱛᱟᱦᱮᱸᱫ ᱾ ᱑᱘᱑᱘ ᱥᱮᱨᱢᱟ ᱨᱮ ᱯᱮᱥᱣᱟ ᱵᱟᱡᱤᱨᱟᱣ ᱫᱚᱥᱟᱨ ᱦᱚᱛᱮᱛᱮ ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱴᱷᱟᱶ ᱵᱨᱤᱴᱤᱥ ᱥᱚᱨᱠᱟᱨ ᱮ ᱮᱢᱟᱫᱮ ᱛᱟᱦᱮᱸᱫ, ᱚᱠᱟ ᱫᱚ ᱥᱟᱜᱚᱨ ᱨᱮᱱᱟᱜ ᱱᱤᱛᱚᱜᱟᱜ ᱦᱚᱱᱚᱛ ᱫᱚ ᱑᱘᱑᱘ ᱟᱨ ᱑᱘᱖᱐ ᱥᱮᱨᱢᱟ ᱛᱟᱞᱟ ᱨᱮ ᱵᱨᱤᱴᱤᱥ ᱠᱚᱣᱟᱜ ᱛᱟᱹᱨᱤ ᱨᱮ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱑᱘᱖᱑ ᱥᱟᱞ ᱨᱮ ᱥᱟᱜᱚᱨ ᱟᱨ ᱱᱮᱨᱵᱩᱰᱰᱟ ᱴᱚᱴᱷᱟ (ᱱᱟᱜᱽᱯᱩᱨ ᱯᱚᱱᱚᱛ ᱥᱟᱶᱛᱮ) ᱫᱚ ᱢᱤᱫᱴᱟᱹᱝ ᱠᱚᱢᱤᱥᱚᱱᱚᱨ ᱯᱚᱱᱚᱛ ᱵᱮᱱᱟᱣ ᱠᱮᱫᱼᱟ ᱡᱟᱦᱟᱸ ᱫᱚ ᱛᱟᱞᱢᱟ ᱯᱚᱱᱚᱛ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱥᱟᱜᱚᱨ ᱫᱚ ᱑᱘᱖᱓-᱖᱔ ᱥᱮᱨᱢᱟ ᱫᱷᱟᱹᱨᱤᱡ ᱥᱟᱜᱚᱨ ᱠᱚᱢᱤᱥᱚᱱᱚᱨᱥᱤᱯ ᱟᱜ ᱦᱮᱰᱠᱩᱣᱟᱴᱚᱨ ᱛᱟᱦᱮᱸ ᱠᱟᱱᱟ, ᱡᱚᱠᱷᱚᱱ ᱱᱚᱣᱟ ᱦᱚᱱᱚᱛ ᱫᱚ ᱡᱟᱵᱟᱞᱯᱩᱨ ᱠᱚᱢᱤᱥᱚᱱᱚᱨᱥᱤᱯ ᱨᱮ ᱥᱮᱞᱮᱫ ᱞᱮᱱᱟ ᱛᱟᱦᱮᱸᱫ ᱾ ᱥᱟᱞ ᱑᱙᱓᱒ ᱨᱮ, ᱫᱟᱦᱚᱦ ᱦᱚᱱᱚᱛ ᱫᱚ ᱥᱟᱜᱚᱨ ᱦᱚᱱᱚᱛ ᱨᱮ ᱡᱚᱲᱟᱣ ᱮᱱᱟ ᱟᱨ ᱥᱟᱵᱽᱼᱰᱤᱵᱤᱡᱚᱱ ᱞᱮᱠᱟᱛᱮ ᱥᱟᱥᱚᱱ ᱪᱟᱪᱞᱟᱣ ᱠᱟᱹᱢᱤ ᱪᱟᱞᱟᱜ ᱠᱟᱱᱟ ᱾ ᱑᱙᱕᱖ ᱥᱟᱞ ᱨᱮ, ᱱᱚᱣᱟ ᱫᱚ, ᱫᱟᱦᱚᱦ ᱥᱟᱵᱽᱼᱰᱤᱵᱤᱡᱚᱱ ᱫᱚ ᱦᱚᱱᱚᱛ ᱠᱷᱚᱱ ᱵᱷᱮᱜᱟᱨ ᱠᱟᱛᱮ ᱟᱨᱦᱚᱸ ᱢᱤᱫᱴᱟᱹᱝ ᱦᱚᱱᱚᱛ ᱵᱮᱱᱟᱣ ᱮᱱᱟ ᱟᱨ ᱥᱟᱜᱚᱨ ᱦᱚᱱᱚᱛ ᱨᱮ ᱯᱩᱱᱭᱟᱹ ᱛᱚᱦᱥᱤᱞ ᱥᱮᱞᱮᱫ ᱛᱟᱦᱮᱸ ᱠᱟᱱᱟ, ᱥᱚᱜᱚᱨ, ᱠᱷᱩᱨᱟᱭ, ᱨᱟᱦᱞᱤ, ᱵᱟᱸᱫᱟ ᱾

ᱦᱚᱲ ᱮᱞ

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱟᱜᱚᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱒᱓,᱗᱘,᱔᱕᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱞᱟᱛᱵᱷᱤᱭᱟ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱨᱮᱱᱟᱜ ᱱᱤᱭᱩ ᱢᱮᱠᱥᱤᱠᱳ ᱥᱟᱞᱟᱜ ᱠᱚ ᱥᱚᱢᱟᱱ ᱜᱮᱭᱟ ᱾ ᱱᱚᱣᱟ ᱥᱤᱧᱚᱛ ᱨᱮ ᱑᱘᱘ ᱟᱱᱟᱜ (ᱜᱩᱴ ᱕᱔᱐ ᱠᱷᱚᱱ ᱫᱚ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱒᱓᱒ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱖᱐᱐ ᱜᱟᱺᱴ ᱢᱟᱭᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱗.᱖᱒% ᱛᱟᱦᱮᱸ ᱠᱟᱱᱟ ᱾ ᱥᱟᱜᱚᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱙᱖ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱗.᱕᱓% ᱢᱮᱱᱟᱜᱼᱟ ᱾ ᱒᱙.᱘᱐% ᱦᱚᱲ ᱮᱞ ᱫᱚ ᱥᱚᱦᱚᱨᱤ ᱴᱚᱴᱷᱟ ᱨᱮ ᱠᱚ ᱛᱟᱦᱮᱸᱱᱟ ᱾ ᱥᱤᱰᱭᱩᱞ ᱡᱟᱹᱛᱤ ᱫᱚ ᱒᱑.᱐᱙% ᱟᱨ ᱟᱹᱫᱤᱵᱟᱹᱥᱤ ᱫᱚ ᱙.᱓᱓% ᱢᱮᱱᱟᱜ ᱠᱚᱣᱟ ᱾ 

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱘.᱕᱒% ᱦᱚᱲ ᱫᱚ ᱦᱤᱱᱫᱤ ᱟᱨ ᱔᱒.᱙᱓% ᱵᱩᱱᱫᱮᱞᱤ ᱫᱚ ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱟ ᱾2011 Census of India, Population By Mother Tongue

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 ᱥᱚᱨᱠᱟᱨᱤ ᱥᱟᱭᱤᱴ

ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ